Úradný vestník L 131 , 27/05/1999 S. 0027 - 0028



Nariadenie Komisie (ES) č. 1083/1999 z 26. mája 1999 o zmene a doplnení nariadenia (EHS) č. 1617/93 o uplatňovaní článku 85 ods. 3 zmluvy na niektoré kategórie dohôd a zosúladených postupov týkajúcich sa spoločného plánovania a koordinácie letových poriadkov, spoločnej prevádzky, konzultácií o osobných a nákladných tarifách pre pravidelnú leteckú dopravu a prideľovania prevádzkových intervalov na letiskách KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 3976/87 zo 14. decembra 1987 o uplatňovaní článku 85 ods. 3 zmluvy na určité kategórie dohôd a zosúladených postupov v odvetví leteckej dopravy [1], naposledy zmenenom a doplnenom Aktom o pristúpení Rakúska, Fínska a Švédska, najmä však jeho článku 3, po uverejnení návrhu tohto nariadenia [2], po porade s Poradným výborom pre dohody a dominantné postavenie v leteckej doprave, (1) keďže nariadenie (EHS) č. 3976/87 splnomocňuje Komisiu uplatňovať článok 81 ods. 3, predtým článok 85 ods. 3 zmluvy prostredníctvom nariadenia na určité kategórie dohôd, rozhodnutí a zosúladených postupov v leteckej doprave spadajúce pod článok 81 ods. 1, ktorý pokrýva medzi iným aj spoločné plánovanie a koordináciu letových poriadkov, konzultácii o tarifách za prepravu cestujúcich a batožiny ako aj nákladu v pravidelnej leteckej doprave, spoločnú prevádzky na nových menej vyťažených pravidelných leteckých službách a prideľovanie prevádzkových intervalov na letiskách a plánovanie letových poriadkov na letiskách; (2) keďže nariadením (EHS) č. 1617/93 [3], naposledy zmenenom a doplnenom nariadením (ES) č. 1523/96 [4], udelila Komisia skupinovú výnimku pre vyššie uvedené skutočnosti; keďže toto nariadenie bolo účinné do 30. júna 1998; (3) keďže Komisia pred 30. júnom 1998 iniciovala rozsiahle šetrenie s cieľom overiť rozsah, v ktorom by štyri predmetné skutočnosti leteckej dopravy pokryté nariadením (EHS) č. 1617/93 mali byť aj naďalej vyňaté; keďže boli dotknutí hospodárski prevádzkovatelia požiadaní o prehľad postupov, v ktorých sú v súčasnosti zaangažovaní v každej zo štyroch oblastí pokrytých týmto nariadením, a o oznámenie rozsahu, v ktorom je možné pre nové subjekty na tento trh vstúpiť; (4) keďže výsledky tohto šetrenia a konzultácie v súčasnosti dostupných hospodárskych prevádzkovateľov umožňujú záver, podľa ktorého sa neodporúča rozšírenie skupinovej výnimky pre dohody o spoločnom plánovaní a koordinácii letových poriadkov rovnako ako ani pre dohody o spoločnej prevádzke; keďže tento záver vyplýva zo zistenia, že takéto dohody, najmä v prípade aliancií, obsahujú širší obchodný záujem, napríklad dvojstranné konzultácie o tarifách, ktoré by nemohli byť vyňaté podľa nariadenia (EHS) č. 1617/93; keďže pôsobnosť nariadenia (EHS) č. 1617/93 by teda nemala byť rozšírená na tieto dve skutočnosti, bez toho, aby bola dotknutá možnosť podnikov požiadať o individuálnu výnimku podľa článku 81 ods. 3; (5) keďže šetrenia o dohodách a zosúladených postupoch pre konzultácie o sadzbách za prepravu cestujúcich a ich batožiny v pravidelnej leteckej doprave a o prideľovaní prevádzkových intervalov na letiskách nemohli byť ukončené včas pre prijatie a uverejnenie nového nariadenia pred 30. júnom 1998; (6) keďže v záujme právnej istoty dotknutých podnikov a tak, aby sa prijali závery zo súčasných šetrení s ohľadom na nové nariadenie, ktoré má byť prijaté do 30. júna 2001, je vhodné predĺžiť až do tohto dňa účinnosť ustanovení nariadenia (EHS) č. 1617/93 o konzultáciách taríf prepravy cestujúcich s batožinou a prideľovaní prevádzkových intervalov na letiskách; (7) keďže nariadenie (EHS) č. 1617/93 by teda malo byť náležite zmenené a doplnené, PRIJALA TOTO NARIADENIE: Článok 1 Nariadenie (EHS) č. 1617/93 sa týmto mení a dopĺňa takto: 1. v článku 1 prvá a druhá zarážka sa vypúšťajú; 2. články 2 a 3 sa vypúšťajú; 3. v článku 6 sa vypúšťa bod ii); 4. v článku 7 sa "do 30. júna 1998" nahrádza slovami "do 30. júna 2001". Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Toto nariadenie sa uplatňuje s účinnosťou od 1. júla 1998. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 26. mája 1999 Za Komisiu Karel Van Miert člen Komisie [1] Ú. v. ES L 374, 31.12.1987, s. 9. [2] Ú. v. ES C 369, 28.11.1998, s. 2. [3] Ú. v. ES L 155, 26.6.1993, s. 18. [4] Ú. v. ES L 190, 31.7.1996, s. 11. --------------------------------------------------